CELEX: 32010R0348
Language: sk
Date: 2010-04-23 00:00:00
Title: Nariadenie Komisie (EÚ) č. 348/2010 z  23. apríla 2010 o povolení L-izoleucínu ako kŕmnej doplnkovej látky pre všetky druhy zvierat (Text s významom pre EHP)

24.4.2010   
            
            
               SK
            
            
               Úradný vestník Európskej únie
            
            
               L 104/29
            
         NARIADENIE KOMISIE (EÚ) č. 348/2010
   z 23. apríla 2010
   o povolení L-izoleucínu ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia L-izoleucínu produkovaného Escherichia coli (FERM ABP-10641) ako kŕmnej doplnkovej látky pre všetky druhy zvierat, ktorá má byť zaradená do kategórie doplnkových látok „výživové doplnkové látky“.
            
         
               (4)
            
            
               Vo svojom stanovisku z 9. decembra 2009 (2) dospel Európsky úrad pre bezpečnosť potravín (ďalej len „úrad“) k záveru, že L-izoleucín nemá nepriaznivý vplyv na zdravie zvierat, ľudí, ani na životné prostredie a že tento prípravok možno považovať za zdroj dostupného izoleucínu pre všetky druhy zvierat. Úrad odporúča primerané opatrenia pre bezpečnosť používateľov. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené na základe nariadenia (ES) č. 1831/2003.
            
         
               (5)
            
            
               Z posúdenia L-izoleucínu vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Preto by sa používanie tejto doplnkovej látky malo povoliť, ako je uvedené v prílohe k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal 2010; 8(1):1425.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s vlhkosťou 12 %
               
            
                  
                     Kategória výživových doplnkových látok. Funkčná skupina: aminokyseliny, ich soli a analógy
                  
               
            
                  3c3.8.1
               
               
                  —
               
               
                  L-izoleucín
               
               
                  
                               
                           
                           
                              Zloženie doplnkovej látky:
                              
                                           
                                       
                                       
                                          L-izoleucín s čistotou najmenej 93,4 % (suchej hmoty) produkovaný Escherichia coli (FERM ABP-10641)
                                       
                                    
                                           
                                       
                                       
                                          ≤ 1 % neidentifikovaných nečistôt (suchá hmota)
                                       
                                    
                        
                               
                           
                           
                              Charakteristika účinnej látky:
                              L-izoleucín (C6H13NO2)
                           
                        
                               
                           
                           
                              Analytická metóda:
                              Metóda na zisťovanie aminokyselín podľa nariadenia Komisie (ES) č. 152/2009 (1)
                              
                           
                        
               
                  Všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              Uvádza sa obsah vlhkosti.
                           
                        
                              2.
                           
                           
                              Na účely bezpečnosti: Pri manipulácii sa používa ochranná dýchacia maska.
                           
                        
               
                  14. mája 2020
               
            
         (1)  Ú. v. EÚ L 54, 26.2.2009, s. 1.